Държавен вестник, бр. 51, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  51
Посоченият вариант за реализация на проекта е избран след проведен сравнителен анализ между ал-
тернативите за придобиване и на база опита на други европейски държави при изпълнение на проекти за 
придобиване на нови бронирани машини.
V. Допускания при изготвяне на финансовите разчети 
Направените финансови разчети са извършени на основа на достъпни източници, изготвените ТИД и до-
пускането, че индикативните цени, предоставени като отговори на искането за предоставяне на информация 
до водещи лидери производители, могат да бъдат занижени в процеса на преговори. Изследването е прове-
дено по производители и тип на бойната техника. Анализът е примерен, тъй като цената на бойната техника 
зависи от твърде много показатели, като:
 Брой на заявените изделия;
 Окончателен състав и окомплектовка на машината;
 Срок за изпълнение и място на доставка;
 Гаранционни условия и логистична поддръжка;
 Предоставяне на експлоатационна, ремонтна и друг вид документация;
 Обучение на персонал;
 Осигуряване на резервни части за следгаранционна поддръжка;
 Осигуряване на логистична поддръжка извън територията на Република България;
 Осигуряване на метрологична поддръжка;
 Изисквания за индустриално сътрудничество към договора за доставка;
 Военно-политическата и икономическата обстановка в света и в частност от тази в района, за който 
са предназначени тези машини.
Предвид допусканията представените разчети имат ориентировъчен характер.
Разходите за изграждането на ББГ се формират от два основни компонента:
 Разходи за придобиване на техниката; 
 Разходи за придобиване на системи, допълнително оборудване и обучение.
Разходите включват: разходите, свързани с придобиването на определено количество бойна, специална 
техника и допълнително оборудване за окомплектуване на 3 ББГ, обучение на техническия състав за екс-
плоатация на техниката и гаранционна поддръжка, без логистична поддръжка през жизнения цикъл и без 
създаване и поддържане на оперативни и войскови запаси от бойни припаси и резервни части. 
VІ. Възможни начини за финансиране на проекта
Източник за финансиране на проекта е целево финансиране от централния бюджет чрез разсрочено пла-
щане съгласно т. 3.1.5.
 Необходимите финансови средства за изпълнението на проекта ще бъдат предвиждани в хода на със-
тавянето на тригодишната бюджетна прогноза съобразно параметрите и сроковете за неговата реализация, 
заложени в договора за придобиване.
VІІ. Рискове
Основният риск произтича от неосигуряването на необходимите финансови средства и от забавяне на 
реализацията.
7.1. Идентифициране на рисковете
Идентифицирането на рисковете беше извършено по „Евристичен“ метод. Експертна група от Командва-
нето на СВ идентифицира следните рискове: Риск № 1 „Недостиг на финансови средства за реализация на 
проекта“, Риск № 2 „Забавяне на реализацията след стартирането“ и Риск № 3 „Рязка промяна на визията и 
приоритетите за изграждане на Въоръжените сили“. Тези рискове при евентуално тяхно сбъдване биха застра-
шили постигането на целта на проекта, както следва:
• Риск № 1 „Недостиг на финансови средства за реализация на проекта“. За реализирането на такъв про-
ект ще бъдат необходими значителни финансови средства, които засега не са осигурени. Този риск може да 
настъпи при следните рискови събития:
− недостиг на финансови средства в централния бюджет, необходими за реализацията на проекта;
− намаляване на финансовите средства в централния бюджет вследствие на непредвидени обстоятелства 
и др.
• Риск № 2 „Забавяне на реализацията след стартирането“. Поради мащабите на проекта съществува ве-
роятност за възникване на проблеми при реализацията. Евентуално значително забавяне може да възпрепят-
ства постигането на първоначално поставените цели и желания краен резултат. Този риск може да настъпи 
при следните рискови събития:
− недостиг на финансови средства по време на реализацията на проекта;
− забава в изпълнението на задълженията по договора от страна на изпълнителя;
− при придобиване на етапи пренасяне назад във времето на някои от етапите на реализация на проекта 
поради появата на нов приоритет (цел) за постигане пред СВ.
• Риск № 3 „Рязка промяна на визията и приоритетите за изграждане на Въоръжените сили“. Такава 
промяна може да се отрази на способността на СВ да придобие, развива и поддържа три ББГ. Това от своя 
страна ще се отрази на цялостната реализация на проекта. Като се започне от отказ за стартиране на проекта 
до намаляване на изискванията към машините и въоръжението, предвидени за придобиване. Този риск може 
да настъпи при следните рискови събития: